Maaomanikud on korduvalt ministeeriumilt palunud lõpetada maade sundvõõrandamise menetlus ja  esitada valitsusele otsustamiseks eelnõu kinnisasjade sundvõõrandamise või sundvõõrandamisest keeldumise kohta. Maaomanikud ei saa aru, kuidas on põhjendatud nende suhtes läbiviidavas menetluses küsimuse otsustamisega viivitamine niivõrd pika aja jooksul. Maade sundvõõrandamise menetlust alustati Kiviõli Keemiatööstuse taotluse alusel 11. novembril 2009. aastal, ehk rohkem kui pooleteist aastat tagasi.